**UMJETNIČKA ŠKOLA
POREČ**

**Narodni trg 1**

**ŠKOLSKI KURIKULUM
ZA UMJETNIČKU ŠKOLU**

**POREČ**

**ZA 2015./2016. ŠKOLSKU GODINU**

**POREČ, RUJAN 2015. GODINE**

**SADRŽAJ:**

* Uvod 3
* Međunarodni festival „Antonio Janigro“ 3
* 11. Dani gitare 4
* 7. gitarističko i violončelističko natjecanje

„Porečki tirando con pizzicato“ 4

* 9. Dani klavira 5
* 6. Dani puhača 6
* 6. Dani gudača 6
* 8. Dani harmonike 7
* Dan plesa 8
* Obilježavanje međunarodnog Dana plesa 9
* Radionice ritmike i suvremnog plesa 9
* Plesna predstava Ježeva kućica 9
* Koncerti povodom Dana grada Poreča 10
* Obilježavanje Dana škole 11
* Koncert „Ponovno zajedno“ 11
* Božićni koncerti 12
* Koncerti pod maskama 12
* Koncerti učenika prvih razreda 13
* Koncert učenika šestog razreda 13
* Koncerti klase 14
* Koncerti podrške 14
* Natjecanja 15
* Gostovanja 17
* Koncerti u Domu za starije i nemoćne osobe 17
* Prezentacije i koncerti po školama 18

**UVOD**

Umjetnička škola Poreč obavlja djelatnost osnovnog glazbenog i plesnog obrazovanja na temelju propisanog Nastavnog plana i programa, u skladu s državnim standardima, Zakonom o umjetničkom obrazovanju, Zakonom o odgoju i obrazovanju u osnovnoj i srednjoj školi i drugim zakonima i aktima vezanim uz djelatnost Škole.

Umjetnička škola Poreč pruža djeci zaokruženo obrazovanje koje obuhvaća šest razreda osnovne glazbene škole i četiri razreda osnovne škole suvremenog plesa, sve u skladu s Nastavnim planom i programom za osnovne glazbene i plesne škole.

Matična škola ima sljedeće odjele: žičani – gitara, gudački – violina i violončelo, puhački – flauta, truba i trombon, klavirski, harmonikaški, te odjel suvremenog plesa.

Područni odjel Škole u Vrsaru ima sljedeće odjele: žičani – gitara, gudački – violina, klavirski i harmonikaški odjel.

Učitelji i zaposlenici Škole permanentno se stručno usavršavaju. Učitelji održavaju samostalne koncerte, sviraju zajedno s učenicima, te organiziraju razne programe, skupove, natjecanja i smotre, na državnoj i međunarodnoj razini.

Njihovim entuzijazmom, stručnošću i radom čine pozitivnu i poticajnu atmosferu u Školi i šire.

Učenici Škole zajedno sa svojim učiteljima tijekom cijele nastavne godine nastupaju na koncertima u organizaciji Škole, gostovanjima, raznim manifestacijama i događanjima.

Koncerti se održavaju na znamenitim mjestima u Poreču, Vrsaru i okolici kao što je Eufrazijeva bazilika u Poreču, Kazališna dvorana gradskog kazališta Poreč, Istarska sabornica u Poreču, Bazilika Sv. Marije od mora u Vrsaru, Crkva Sv. Martina u Vrsaru,

Zavičajni muzej Poreštine, Hrvatski glazbeni zavod u Zagrebu i drugdje.

Uz članke u tisku svake se godine snima niz emisija za radija i televizije.

Učenici i učitelji Škole redovito sudjeluju na regionalnim, državnim i međunarodnim natjecanjima u zemlji i inozemstvu, u solo disciplinama, komornim sastavima i sa orkestrom, na kojima postižu izuzetne rezultate. Već niz godina za izuzetne rezultate dobivaju Oskara znanja, priznanje Ministra znanosti, obrazovanja i sporta.

Vrhunski rezultati, ozarena i sretna lica naše djece, zadovoljni i ponosni roditelji, potvrda su stručnosti i predanog pedagoškog rada učitelja Škole, njihove ljubavi prema djeci i glazbi.

**MEĐUNARODNI FESTIVAL „ANTONIO JANIGRO“ (17.-19.10.2015.)**

**Opis programa:**

Umjetnička škola Poreč u suradnji s Koncertnom direkcijom Zagreb, domaćin je jedinstvenog Međunarodnog festivala „Antonio Janigro“ koje se bienalno odvija u Poreču, u godini između natjecanja. Dok se natjecanje za soliste, Festival je posvećen zajedničkom muziciranju u spomen Maestru Antoniju Janigru koji je i sam svirao i njegovao komornu glazbu. Na Festivalu nastupaju i Zagrebački solisti, a u znak zahvalnosti Maestru Janigru i ovom projektu u Poreču, održavaju se seminari za komorne sastave, te se organizira niz koncerata.

Prvi dan Festivala u subotu, 17.10.2015. održat će se radionice i predavanja, a navečer recital apsolutnog pobjednika prošlogodišnjeg natjecanja Antonio Janigro, Leea Noaha iz Sjedinjenih američkih država. U nedjelju, 18.10.2015. održat će se seminari i predavanja i navečer koncert komornih sastava i orkestara iz raznih škola, te gostiju komornog sastava violončela iz Verone, Italija u Kazališnoj dvorani, Narodni trg 1, kada će nastupati i Gudaći orkestar Umjetničke škole Poreč. U ponedjeljak, 19.10.2015. održat će se koncert Zagrebačkih solista i laureata u Eufrazijevoj bazilici.

**Ciljevi  i namjena programa:**

„Antonio Janigro“ je festival koji okuplja nadarene mlade violončeliste i njihove pedagoge. U svrhu njegovanja komornog i orkestralnog muziciranja, razmjene iskustva i pedagoškog rada organiziraju se seminari za sve sudionike koji vode međunarodno priznati pedagozi i umjetnici. U sklopu festivala održavaju se koncerti na temu zajedničkog muziciranja: Koncert apsolutnog pobjednika natjecanja, Koncert komorne glazbe, te Koncert Zagrebačkih solista i pobjednika natjecanja. Cilj je promoviranje najboljih violončelista, razvoj violončelističke pedagogije i sustava, komorno muziciranje, stručno usavršavanje, razvijanje glazbenog ukusa i stvaranje navike slušanja glazbe kod učenika.

**Nositelji programa:**

Umjetnička škola Poreč, Koncertna direkcija Zagreb.

**Vremenik programa:**

Od 17. do 19. listopada 2015. godine

**Troškovnik programa:**

25.000,00 kn

**Način vrednovanja i korištenja rezultata vrednovanja:**

Praćenje učenika prema zalaganju i napredovanju, te dolasku na koncerte i programe.

**Mjesto održavanja programa:**

Prostorije Umjetničke škole Poreč, Kazališna dvorana Poreč, Eufrazijeva bazilika, Poreč.

**11. DANI GITARE**

**Opis programa:**

U Umjetničkoj školi Poreč od 15. -19. veljače 2016. godine održat će se jedanaesti po redu „Dani gitare“.

U planu je održavanje koncerata učenika Škole u Koncertnoj dvorani škole, te koncert u

Koncertnoj dvorani Područnog odjela škole u Vrsaru. U planu je također pozivanje eminentnog gitarističkog pedagoga koji će održati masterclass i koncert našim učenicima i roditeljima u prostorijama škole.

U planu je da se održi koncert učenika istog pedagoga kao gostovanje.

**Ciljevi i namjena programa:**

Ciljevi „Dana gitare“ uz omogućavanje javnog nastupa svakom učeniku gitare, te

njihovog međusobnog druženja i napredak sudjelovanjem na seminaru kako za učenike koji će aktivno sudjelovati na nadolazećim natjecanjima tako i za sve ostale učenike odjela. Prilika je i za napredovanje učitelja, stručno usavršavanje i razmjenu iskustava, te obogaćivanje poznavanja gitarističke glazbene literature. „Dani gitare“ promoviraju učenike i učitelje Škole, ali i popularizaciju instrument gitaru i obogaćuju kulturni život grada.

**Nositelji programa**:

Učitelji gitare

**Vremenik**:

15.-19. veljače 2016. godine

**Troškovnik:**

5.000,00 kn

**7. GITARISTIČKO NATJECANJE „POREČKI TIRANDO CON PIZZICATO“**

**Opis programa:**

U Poreču će se od 31. ožujka do 2. travnja 2016. godine održati 7. gitarističko i violončelističko natjecanje „Porečki tirando con pizzicato“.

Na programu su sljedeći koncerti i događanja:

- četvrtak, 31. ožujka 2016. godine – Koncert otvaranja natjecanja

- petak, 1. travnja 2016. godine natjecanje tijekom cijelog dana u kazališnoj dvorani POUP-a, gitare i u Koncertnoj dvorani Škole, violine masterclass Petrit Çeku uprostorijamaŠkole

- petak, 1.travnja 2016. godine – Koncert Marko Feri

- subota, 2. travnja 2016. godine - tijekom dana natjecanje u kazališnoj dvorani POUP-a, gitare i u Koncertnoj dvorani Škole, violine i masterclass Xhevdet Sahatxhija uprostorijamaŠkole.

- subota, 2. travnja 2016. godine - Koncert pobjednika kategorija i dodjela nagrada uz gostovanje Petrita Çekua.

**Ciljevi i namjena programa:**

Cilj programa je okupiti međunarodne uspješne gitariste i violiniste.

Cilj 7. natjecanja za mlade gitariste i violiniste „Porečki tirando con pizzicato“ je afirmacija glazbenih potencijala, te promocija mladih glazbenika Poreča, Istre, te cijele Hrvatske, okupljanje međunarodnih vrhunskih gitarista i violinista, te povezivanje različitih glazbenih škola i akademija za razmjenu pedagoških iskustava i znanja.

**Nositelji programa**:

Učitelji gitare i violine, zajedno sa učiteljima svih odjela

**Vremenik programa**:

Od 31. ožujka do 2. travnja 2016. godine

**Troškovnik programa:**

34.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima i natjecanju, praćenje učenika u zalaganju i

napredovanju, individualna procjena stečenih vještina sviranja pred publikom, procjena

naučenog gradiva prema individualnim sposobnostima učenika, samovrednovanje.

**Mjesto:**

Prostorije Umjetničke škole Poreč, Kazališna dvorana Pučkog otvorenog

učilišta Poreč, Istarska sabornica.

**9. DANI KLAVIRA**

**Opis programa:**

9. „Dani klavira“ tradicionalno se održavaju u Umjetničkoj školi Poreč, a organiziraju ih učitelji klavira.

Na Danima klavira nastupat će učenici klavira i njihovi gosti: učenici klavira Glazbenih škola iz Pule, Rijeke, Umaga, Labina, Rovinja, Novigrada i Pazina. Izvrsna je to prilika da se na jednom mjestu druže i muziciraju najbolji mladi klaviristi iz cijele Istre i Primorsko - goranske županije.

U sklopu „Dana klavira“ održat će se koncerti učenika, predavanja, te masterclass istaknutog glazbenog pedagoga i 19. i 20. ožujka 2016. godine, smotra-natjecanje Zaklade ''Dr.Ing. Dino Škrapić, MBA''.

**Ciljevi i namjena programa:**

Cilj „Dana klavira“ je afirmacija mladih klavirista grada Poreča, općina Vrsar i Funtana, okupljanje vrhunskih klavirista i pedagoga iz cijele Istre i šire. Mogućnost je to da se naši učenici razvijaju i napreduju upoznajući se i radeći sa međunarodnim glazbenim pedagozima, te slušajući i uživajući u vrhunskim koncertima.

**Nositelji programa**:

Učitelji klavira

**Vremenik programa**:

15.-20. ožujka 2016. godine

**Troškovnik programa:**

5.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto:**

Koncertna dvorana Umjetničke škole Poreč, Kazališna dvorana Pučkog otvorenog učilišta Poreč,Koncertna dvorana Područnog odjela škole u Vrsaru.

**6. DANI PUHAČA**

**Opis programa:**

6. «Dani puhača» osmišljeni su kao promocija i druženje mladih puhača, te razmjena iskustava među profesorima puhačkih instrumenata koji dolaze iz različitih glazbenih škola iz Hrvatske i šire.

Dani puhača pružaju mladim glazbenicima mogućnost prezentacije svojeg umijeća kao solisti, te u raznim komornim sastavima.

Ove će godine «Dani puhača» trajati dva dana te će se pozvati na gostovanje i glazbene škole izvan Istarske županije.

U sklopu Dana puhača gostovat će renomirani pedagozi, puhači.

**Ciljevi i namjena programa:**

«Dani puhača» su prilika da se na jednom mjestu okupe mladi i perspektivni glazbenici i njihovi pedagozi. Cilj «Dana puhača» je da učenici i učitelji razmijene svoja iskustva i viđenje glazbe, te da se dogovore buduća gostovanja, te da se širi i jača suradnja s drugim školama. S ciljem napredovanja učenika i učitelja organiziraju masterclassovi, predavanja, radionice i izložbe.

**Nositelji programa**:

Učitelji puhačkog odjela

**Vremenik programa**:

11. i 12. veljače 2016. godine

**Troškovnik programa:**

5.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto:**

Koncertna dvorana škole, Kandlerova 2

**6. DANI GUDAČA**

**Opis programa:**

„Dani gudača“ će se ove školske godine održati po šesti puta. Na danima gudača predstavit će se učenici violine i violončela Škole, kao solisti, u komornim sastavima i u gudačkom orkestru.

U planu su otvoreni satovi cijenjenih hrvatskih pedagoga Maura Šestana (violončelo) i Marca Graziania (violina), te koncerti solista, učenika škole i gudačkog orkestra Umjetničke škole Poreč i gostiju iz Istre i SGŠ I.M.Ronjgova iz Rijeke.

**Ciljevi i namjena programa:**

Dani gudača su prilika da se na jednom mjestu okupe ljubitelji violine i violončela, učenici i učitelji, te da se, u lijepoj atmosferi i pozitivnom ozračju ojača suradnja i prijateljstvo između glazbenih škola u Istri i šire.

**Nositelji programa:**

Učitelji violine i violončela

**Vremenik:**

13.-15. travnja 2016. godine

**Troškovnik:**

5.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto:**

Koncertna dvorana Škole, Koncertna dvorana Područnog odjela Škole u Vrsaru.

**9. DANI HARMONIKE**

**Opis programa:**

U Umjetničkoj školi Poreč održat će se deveti „Dani harmonike“.

Organizirat će se koncerti u Koncertnoj dvorani Područnog odjela škole u Vrsaru i u Koncertnoj dvorani u Poreču na kojima će nastupiti učenici harmonike.

U sklopu „Dana harmonike“ održat će se Koncert učenika glazbenih škola, gostiju iz Istarske, Ličko-senjske i Primorsko-goranske županije, te Koncert studenata harmonike Sveučilišta Jurja Dobrile iz Pule. Tradicionalno će se održati masterclass međunarodno priznatog harmonikaškog pedagoga, te trožupanijsko stručno vijeće učitelja harmonike.

**Ciljevi i namjena programa:**

Cilj je „Dana harmonike“ omogućiti učenicima harmonike priliku nastupa i druženja uz njihov instrument, okupiti talentirane harmonikaše iz osnovnih i srednjih glazbenih škola Istre i šire.

U sklopu „Dana harmonike“ učitelji i učenici Škole imat će prilike prisustvovati seminaru istaknutog profesora i pedagoga.

**Nositelji** **programa**:

Učitelji harmonike

**Vremenik**:

25.siječnja -5. veljače 2016. godine

**Troškovnik:**

5.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana u Poreču, Koncertna dvorana Područnog odjela škole u Vrsaru, Kazališna dvorana Pučkog otvorenog učilišta Poreč.

**DANI PLESA**

**Opis programa:**

Dani plesa su zamišljeni kao promocija plesnog odjela Umjetničke škole Poreč i plesa općenito.

**Ciljevi i namjena programa:**

Izvođenje koreografija kao rezultat plesnog programa i cjelokupne plesne edukacije. Upoznavanje javnosti sa radom plesnog odjela, jačanje samopouzdanja i samovrednovanja učenika i stjecanje iskustva javnog nastupa svakog učenika. Usavršavanje kroz radionice ritmike i suvremenog plesa gostujućih predavača iz škole Ane Maletić iz Zagreba. Video projekcije plesnih predstava te razgovori o plesu.

**Nositelji programa:**

Učiteljice plesa

**Vremenik:**

travanj 2016. godine

**Troškovnik:**

8.000,00 kn

**Način vrednovanja i korištenja rezultata vrednovanja:**

Praćenje učenika u spremanju gradiva i napretka učenika tijekom godine, individualna procjena stečenih vještina plesanja pred publikom, zajedničko stvaranje smjernica za daljnji rad. Razvijanje kritičkog i kreativnog mišljenja kod svakog učenika.

**Mjesto:**

Kazališna dvorana Pučkog otvorenog učilišta Poreč, Trg slobode, Umjetnička škola Poreč, Narodni trg 1

**OBILJEŽAVANJE MEĐUNARODNOG DANA PLESA**

**Opis programa:**

Međunarodni dan plesa obilježit će se ispunjavanjem plesnog zadatka koji određuje svake godine plesna komisija iz Pariza za cijeli svijet. Učenici škole izvest će javno zadani program. Učenicima škole pridružit će se u proslavi i učenici škole Suvremenog plesa Ane Maletić iz Zagreba sa svojim programom.

**Ciljevi i namjena programa:**

Međunarodni dan plesa je dan kada slavimo ples i pokret kao umjetnost, ali i kao dio svakodnevice. Slavi se od 1982. godine diljem svijeta 29. travnja na rođendan začetnika modernog baleta i jednog od najvećih plesnih reformera Jeana Georgesa Noverrea. Osnovna ideja proslave dana plesa je podsjećanje javnosti na ples kao umjetnički oblik izražavanja te uživanje u njegovoj univerzalnosti koja prevladava sve političke, kulturne i etičke prepreke.Svake godine poznati umjetnici pišu poruke vezane za ples. U Hrvatskoj se Svjetski dan plesa obilježava od 1999.g. i od tada se piše i Hrvatska poruka, a od 2016. godine učenici škole pišu i Porečku poruku koja se čita na proslavi. Učenici škole sudjelovat će u proslavi sa novim koreografijama koje su rezultat plesne edukacije.

**Nositelji programa:**

Učiteljice plesa

**Vremenik:**

29. travnja 2016. godine

**Troškovnik:**

6.000,00 kn

**Način vrednovanja i korištenja rezultata vrednovanja:**

Praćenje učenika u snalaženju i izvršavanju plesnih zadataka u kratkom vremenskom roku. Procjena stečenih vještina plesanja pred publikom, zajedničko odlučivanje i timski rad.

**Mjesto:**

Poreč, Trg slobode i razne vanjske lokacije, Kazališna dvorana Pučkog otvorenog učilišta Poreč.

 **RADIONICE SUVREMENOG PLESA I RITMIKE**

**Opis programa:**

Radionice suvremenog plesa i ritmike zamišljene su kao usavršavanje učenika u određenom području nastavnog programa.

**Ciljevi i namjena programa:**

Cilj radionica je usavršavanje i produbljivanje znanja u određenim područjima plesnog programa.Voditeljice radionica su dugogodišnje učiteljice suvremenog plesa i ritmike sa škole suvremenog plesa Ane Maletić iz Zagreba.

**Nositelji programa:**

Učiteljica plesa

**Vremenik:**

listopad 2015. i travanj 2016.

**Troškovnik:**

5.000,00 kn

**Način vrednovanja i korištenja rezultata vrednovanja:**

Praćenje učenika u snalaženju i usvajanju novih znanja, te izvršavanju plesnih zadataka.

**Mjesto:**

Umjetnička škola Poreč, Narodni trg 1

 **PLESNA PREDSTAVA JEŽEVA KUĆICA**

**Opis programa:**

Kroz priču Ježeva kućica koja nas uči da temeljna vrijednost od koje sve počinje i u kojoj sve završava naš je dom, pokretom, plesom, glasom, ritmom te izvršavanjem elemenata plesnog i glazbenog programa prikazujemo te vrijednosti. Uz učenike plesnog odjela u predstavi sudjeluju i učenici glazbenog odjela kreirajući zajedničku priču.

**Ciljevi i namjena programa:**

Naglasak projekta je na kreativnom istraživanju i izražavanju zadanih tema edukacijskog programa. Cilj je omogućiti učenicima da se upoznaju sa osnovnim temeljima plesne produkcije. Kroz izradu plesne predstave učenicima pružamo mogućnost da tokom kreiranja i izvođenja steknu znanja kako jedna plesna predstava nastaje.

**Nositelji programa:**

Učiteljice plesa

**Vremenik:**

Izvedba: prosinac 2015. (rad na predstavi će trajati od listopada do premijere u prosincu)

**Troškovnik:**

5.000,00 kn

**Način vrednovanja i korištenja rezultata vrednovanja:**

Praćenje učenika u snalaženju i izvršavanju plesnih zadataka u dužem vremenskom roku i u specifičnim uvjetima plesne produkcije. Procjena stečenih vještina plesanja i kreativnog izričaja pred publikom, zajedničko odlučivanje i usavršavanje te timski rad.

**Mjesto:**

Kazališna dvorana Pučkog otvorenog učilišta Poreč, Trg slobode, Poreč.

**KONCERTI POVODOM DANA GRADA POREČA**

**Opis programa:**

Dan Grada Poreča obilježava se 30. travnja 2016. Svake godine se u sklopu obilježavanja Dana grada održava i niz koncerata i plesnog programa učenika i učitelja Škole.

Uz koncerte i plesni program učenika Škole u Koncertnoj dvorani Škole i Kazališnoj dvorani Pučkog otvorenog učilišta Poreč, nastupat će i gosti iz prijateljskih škola. U planu je Koncert GU Elly Bašić na kojem će nastupati nagrađeni učenici državnog natjecanja.

**Ciljevi i namjena programa:**

Cilj i namjena programa je da se učenici i učitelji Škole aktivno uključe u rad zajednice i da doprinose kulturnim programima svečanosti obilježavanja Dana Grada Poreča. Promocija je učenika i učitelja, te rada Škole, kao i razvoj i suradnja sa drugim školama i zajednicama i zajednička proslava svečanog obilježavanja Dana Grada Poreča.

**Nositelji** **programa**:

Učitelji Škole

**Vremenik**:

20.-30. travnja 2016. godine

**Troškovnik:**

2.500,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Kazališna dvorana Pučkog otvorenog učilišta Poreč, Koncertna dvorana Škole, Istarska Sabornica.

**OBILJEŽAVANJE DANA ŠKOLE**

**Opis programa:**

U sklopu Dana Škole koji se obilježava 25. svibnja 2016. svake se godine održava niz koncerata.

Ponosni smo na Tradicionalni koncert povodom „Dana Škole“ koji se svake godine održava u Eufrazijevoj bazilici u Poreču, a na kojem nastupaju najuspješniji učenici Škole i koja je uvijek ispunjena brojnom publikom i sjajnom atmosferom.

Osim tradicionalnog Koncerta učenika u Eufrazijevoj bazilici, u sklopu „Dana škole“ održava se niz koncerata učenika u Koncertnoj dvorani Škole u Poreču i u Koncertnoj dvorani Područnog odjela škole u Vrsaru.

**Ciljevi i namjena programa:**

Roditelji i obitelji naših učenika, brojni gosti, zaljubljenici u glazbu imaju priliku čuti najbolje učenike Škole, dobitnike prestižnih nagrada na regionalnim, državnim i međunarodnim natjecanjima.

U pozitivnom ozračju i dobrom raspoloženju, učenici se predstavljaju kao članovi zbora, harmonikaškog orkestra, gudačkog orkestra, u raznim komornim sastavima i kao solisti.

Prilika je to da se istakne uspješan rad i rezultati učenika i učitelja, ostvareni na raznim natjecanjima u zemlji i inozemstvu.

**Nositelji** **programa**:

Učitelji

**Vremenik**:

15.- 25. svibnja 2016. godine

**Troškovnik:**

5.000,00 kn

**Način vrednovanja i korištenja rezultata vrednovanja:**

Praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana Škole, Koncertna dvorana Područnog odjela škole u Vrsaru, Eufrazijeva bazilika, Kazališna dvorana Pučkog otvoreno učilišta Poreč, Istarska Sabornica, Bazilika Svete Marije od Mora u Vrsaru.

**17. KONCERT „PONOVNO ZAJEDNO“**

**Opis programa:**

Koncert »Ponovno zajedno« tradicionalno se organizira svake godine. U ožujku 2016. godine održat će se sedamnaesti put za redom.

Na koncertima nastupaju bivši učenici Škole, danas srednjoškolci i studenti, koji su svoje glazbeno i plesno obrazovanje nastavili u prestižnim srednjim školama i na glazbenim akademijama u Puli, Rijeci, Zagrebu, Austriji, Njemačkoj i Sloveniji.

Redom su to mladi i perspektivni glazbenici i plesači koji osvajaju vrijedne nagrade, usavršavaju se kod poznatih domaćih i svjetskih glazbenika-učitelja, snimaju za televiziju i uspješno koncertiraju kao solisti, u komornim sastavima i priznatim orkestrima.

**Ciljevi i namjena programa:**

Cilj je ovog projekta ponovno okupljanje i druženje bivših učenika škole, promocija, afirmacija i podržavanje mladih glazbenika i plesača u njihovom daljnjem glazbenom razvoju i mogućnost da nastupaju u gradu u kojem su odrasli i stekli svoje prvo glazbeno ili plesno obrazovanje.

**Nositelji** **programa**:

Učitelji i bivši učenici

**Vremenik**:

23. ožujka 2016. godine

**Troškovnik:**

4.000,00 kn

**Način vrednovanja i korištenja rezultata vrednovanja:**

Praćenje učenika u dolasku na koncerte, motivacija za daljnji rad i usavršavanje.

**Mjesto**:

Kazališna dvorana Pučkog otvorenog učilišta Poreč.

**BOŽIĆNI KONCERTI**

**Opis programa:**

U sklopu Božićnih blagdana Škola tradicionalno organizira niz koncerata. Ove je školske godine u planu realizacija sljedećih koncerata:

- Mali božićni koncerti u Koncertnoj dvorani škole, Poreč,

- Tradicionalni Božićni koncert u Koncertnoj dvorani Područnog odjela škole u Vrsaru,

- Božićni koncert u Domu za starije i nemoćne, Poreč,

-Tradicionalni Božićni koncert učenika u Kazališnoj dvorani Pučkog otvorenog učilišta Poreč.

**Ciljevi i namjena programa:**

Božićni koncerti daju sliku rada cijele Škole: na koncertima i programima nastupaju učenici kao solisti, u komornim sastavima, u plesnim skupinama, zboru, harmonikaškom i gudačkom orkestru.

Ozarena lica publike, svečana atmosfera u koncertnim dvoranama, izuzetan učenika Škole, rezultat su rada i ljubavi prema glazbi svih učitelja.

**Nositelji** **programa**:

Učitelji Škole

**Vremenik**:

Prosinac 2015. godine

**Troškovnik:**

500,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana Škole, Koncertna dvorana Područnog odjela škole u Vrsaru, Kazališna dvorana Pučkog otvorenog učilišta Poreč.

**KONCERTI POD MASKAMA**

**Opis programa:**

Svake godine se u Školi tradicionalno održavaju Koncerti učenika pod maskama. Ove godine planirani su sljedeći koncerti:

- Koncerti pod maskama učenika u Koncertnoj dvorani Škole u Poreču

- Koncert pod maskama učenika Područnog odjela Vrsar, u Koncertnoj dvorani odjela škole u Vrsaru

- Koncerti pod maskama u klasi učitelja glazbene škole, u Koncertnoj dvorani Škole

- Koncert pod maskama učenika glazbene škole, u Domu za starije i nemoćne Poreč

**Ciljevi i namjena programa:**

Maštovito maskirani učenici pokazuju svoje glazbeno umijeće na koncertima organiziranima povodom maškara, svirajući skriveni iza različitih krinki, uživaju u opuštenoj i veseloj atmosferi. Kod učenika se razvija kreativnost i mašta jer često povezuju glazbu, skladbe, skladatelje sa svojim maskama, te se dešava da uključe i ples i glumu ili pokoji skeč ili trik.

**Nositelji** **programa**:

Učitelji Škole

**Vremenik**:

Veljača 2016. godine

**Troškovnik:**

700,00

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad, intenzivnija suradnja sa roditeljima.

**Mjesto**:

Koncertna dvorana Škole, Koncertna dvorana Područnog odjela Škole u Vrsaru, Dom za starije i nemoćne Poreč.

**KONCERTI UČENIKA PRVIH RAZREDA**

**Opis programa:**

Učenici prvih razreda Umjetničke škole Poreč tradicionalno u lipnju svake godine održavaju niz koncerata na kojima svojim najmilijima, rodbini, prijateljima i učiteljima škole pokazuju što su naučili tijekom prve godine učenja sviranja instrumenta ili plesanja.

Ove je godine u planu realizacija pet koncerata učenika prvih razreda.

Koncerti prvašića predstavljaju veliko veselje, osobito za naše najmlađe glazbenike i njihove obitelji.

**Ciljevi i namjena programa:**

Na koncertima prvašića nastupaju svi učenici prvog razreda, izvodeći dvije do tri skladbe ili koreografiju.

**Nositelji** **programa**:

Učitelji Škole

**Vremenik**:

Lipanj 2016. godine

**Troškovnik:**

700,00

**Način vrednovanja i korištenja rezultata vrednovanja:**

Zajednička analiza učitelja za nastupa učenika na koncertima, praćenje učenika u realizaciji gradiva, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana Škole, Kandlerova 2, Poreč.

**KONCERT UČENIKA ŠESTOG RAZREDA**

**Opis programa:**

Na kraju svake nastavne godine, učenici završnih razreda Škole, tradicionalno organiziraju „Koncert šestaša“.

Koncert su osmislili učenici završnog razreda Škole, a program pripremaju i sastavljaju sami, najčešće uz voditelje kroz program.

Na programu su djela klasične glazbe, obrade popularnih i modernih skladbi, aranžmani za različite sastave i instrumente, sve ono što učenici vole svirati, pjevati ili plesati.

Brojna publika u Koncertnoj dvorani ovim koncertom svake godine isprati naše učenike koji će svoje glazbeno obrazovanje nastaviti u srednjim glazbenim i plesnim školama, te učenike koji su svojom ljubavlju prema glazbi, marljivošću i upornošću završili osnovno glazbeno i plesno obrazovanje.

**Ciljevi i namjena programa:**

Prigoda je to da se učenicima završnih razreda glazbene škole uruče svjedodžbe, priznanja za odličan uspjeh i priznanja za postignute rezultate na natjecanjima, te da nam učenici pokažu što su naučili tijekom obrazovanja i što vole svirati, pjevati ili plesati.

Naša je želja da svim našim učenicima trenuci provedeni u školi ostanu u lijepom sjećanju, te da ih glazba i ples ubuduće prati na njihovom životnom putu.

**Nositelji** **programa**:

Učenici završnog razreda Škole

**Vremenik**:

01. srpnja 2016. godine

**Troškovnik:**

1.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva, individualna procjena stečenih vještina sviranja pred publikom.

**Mjesto**:

Koncertna dvorana Škole, Kandlerova 2, Poreč.

**KONCERTI KLASE**

**Opis programa:**

U Školi se tijekom nastavne godine održavaju koncerti klase, na kojima nastupaju svi učenici u klasi pojedinog učitelja Škole.

Na koncertima klase učenici nastupaju kao solisti i u komornim sastavima.

Često na koncertima klase nastupaju i učitelji - kao solisti ili u sastavima sa njihovim učenicima, te bivši učenici Škole koji su glazbeno obrazovanje nastavili u srednjim glazbenim školama i na akademijama.

**Ciljevi i namjena programa:**

Cilj je koncerta klase da, u opuštenoj i ugodnoj atmosferi, svi učenici dobiju priliku nastupa, da se upoznaju sa sviranjem drugih učenika, da se razvija komunikacija i prijateljstvo učenika različitih dobnih granica, te da se omogući sustavno praćenje glazbenog razvoja svakog djeteta i rada u Školi.

**Nositelji** **programa**:

Učitelji Škole

**Vremenik**:

Tokom šk. godine 2015./2016.

**Troškovnik:**

100,00 kn (po koncertu)

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana Škole, Koncertna dvorana Područnog odjela Škole u Vrsaru.

**KONCERTI PODRŠKE**

**Opis programa:**

Koncerti podrške igraju jednu od važnijih uloga u psihičkoj i emocionalnoj pripremi učenika za natjecanje.

Prije svakog regionalnog, državnog ili međunarodnog natjecanja u Školi održavaju se koncerti podrške učenika Škole, na kojima učenici imaju priliku odsvirati program kojeg spremaju za natjecanje.

**Ciljevi i namjena programa:**

Na koncertima podrške publiku čine prijatelji i kolege iz razreda, roditelji, rodbina i prijatelji. Učenici se podržavaju burnim aplauzima i ovacijama, što pridonosi prirodnoj i pozitivnoj atmosferi, te predstavlja važan element u psihološkoj pripremi učenika za natjecanje.

Na koncertima podrške često nastupaju i učenici drugih, prijateljskih glazbenih i plesnih škola, čime se učenicima omogućuje druženje sa vršnjacima, a učiteljima uvid u rad kolega i razmjenu informacija.

**Nositelji** **programa**:

Učitelji Škole

**Vremenik**:

Tijekom školske godine 2015./2016., tjedan dana uoči svakog natjecanja.

**Troškovnik:**

100,00 kn (po koncertu)

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto**:

Koncertna dvorana Škole, Koncertna dvorana Područnog odjela Škole u Vrsaru.

**NATJECANJA**

**Opis programa:**

Učenici i učitelji Škole tradicionalno postižu izuzetne rezultate na regionalnim, državnim i međunarodnim natjecanjima.

Ove školske godine planirano je sudjelovanje ne slijedećim natjecanjima:

- 40. Premio e concorso internazionale „Cittá di Castelfidardo“, rujan 2015.

- 53. Regionalno i Državno natjecanje učenika i studenata glazbe i plesa, Komorni sastavi, Opatija, studeni-prosinac 2015.

- 11. međunarodno natjecanje Ars Nova u Trstu, Italija, prosinac 2015.

- 4. Natjecanje mladih glazbenika „Mladi Padovec“, Novi Marof, veljača 2016.

- 54.Regionalno i Državno natjecanje učenika i studenata glazbe i plesa, solisti, veljača – ožujak 2016.

- Zaklada „Dr. Ing. Dino Škrapić“, smotra – natjecanje klavirista Istarske županije, ožujak 2016.

- 7. gitarističko i violončelističko natjecanje „Porečki tirando con pizzicato“, 31. ožujka – 2. travnja 2016.

- Beograd Guitar Art Festival, ožujak 2016.

- 41. međunarodni susret harmonikaša u Puli, travanj 2016.

- Omiš guitar fest, travanj 2016.

- 7. međunarodni festival „AkordeonArt“, Istočno Sarajevo, travanj 2016.

- Bistrički Zvukolik, Marija Bistrica, travanj/svibanj 2016.

- 53. Internationaler Akkordeonwettbewerb, Klingenthal, Njemačka, svibanj 2016.

- Sarajevo guitar fest, travanj 2016.

- ''Daleki akordi'', Split, travanj 2016.

**-** Istria nobilissima, natjecanje učenika talijanske manjine, svibanj 2016.

- Zvezdane staze 2016, Novi Sad, Srbija, svibanj 2016.

- 7. hrvatsko natjecanje za harmoniku, Daruvar, svibanj 2016.

- „Harmonika fest“ Tivat, Crna Gora, svibanj 2016.

- Citta' di Gorizia, gitarističko natjecanje, svibanj 2016.

- Pula Guitar Fest, svibanj 2016.

- 25. Festa internazionale della fisarmonica, međunarodno natjecanje harmonikaša u Erbezzu (Italija), lipanj 2016.

**Ciljevi i namjena programa:**

Sudjelovanje na natjecanju kruna je rada svakog učenika i njegovog mentora, a postignuti rezultati potvrda njihovih sposobnosti i uloženog truda. Prilika je to za promociju talentiranih i vrijednih učenika tijekom glazbenog školovanja i otvaranje novih mogućnosti za suradnju sa drugim školama i institucijama.

Uz redovnu nastavu učitelji dodatno rade s nadarenim učenicima individualno, u komornim sastavima i u orkestru kako bi ih što kvalitetnije pripremili za sudjelovanje na natjecanjima. Uoči natjecanja organiziraju se audicije učenika i koncerti podrške, te se na natjecanje upućuju samo najbolji i najspremniji učenici u skladu s financijskim mogućnostima škole. Tjedan dana prije prijava na pojedino natjecanje obvezatna je audicija na kojoj uz sve učitelje odjela i pročelnika odjela, u pravilu prisustvuje i ravnateljica.

**Nositelji** **programa**:

Učitelji Škole

**Vremenik**:

Školska godina 2015./2016.

**Troškovnik:**

Ovisno o broju učenika koji su prošli audiciju, o mjestu, vremenskom trajanju i organizaciji natjecanja u skladu s financijskim mogućnostima Škole.

**Način vrednovanja i korištenja rezultata vrednovanja:**

Praćenje učenika u pripremanju programa, zajednička analiza nastupa na natjecanju, individualna procjena stečenih vještina sviranja pred komisijom, praćenje napretka učenika, razvijanje samopouzdanja i kritičkog osvrta, zajedničko stvaranje smjernica za daljnji rad, diskusije i rasprave na okruglim stolovima natjecanja.

**Mjesto**:

Regionalna i državna natjecanja u organizaciji HDGPP-a, međunarodna natjecanja u zemlji i inozemstvu.

**GOSTOVANJA**

**Opis programa:**

Već tradicionalno Škola pokreće i njeguje suradnju sa drugim glazbenim školama iz Istre, Hrvatske i inozemstva.

Suradnje se odvijaju u vidu cjelovečernjih koncerata i zajedničkih programa koji se sastoje od nastupa domaćina i njihovih gostiju, te razmjene znanja i iskustava.

U planu je ostvariti gostovanje učitelja u Glazbenoj školi Požega, te radionica i predavanje učitelja Škole. U planu je i koncert učenika u Grožnjanu, Rovinju, Puli, Rijeci, Zagrebu, Makarskoj i Virovitici.

Ugostit ćemo Glazbenu školu iz Požege, GU Elly Bašić iz Zagreba, GŠ Zlatko Balokovića iz Zagreba, Virovitice, Plesnu školu Ane Maletić iz Zagreba, učenike osnovne glazbene škole Vladimira Nazora iz Rovinja i drugih prijateljskih škola tijekom 2015./2016. godine.

Učenici će održati koncert u Hrvatskom glazbenom zavodu u Zagrebu, gostovanje u Sloveniji i Italiji.

Plesna škola će nastupati i imati radionice u plesnom centru Zagreb, gostovat će u Školi suvremenog plesa Ane Maletić.

**Ciljevi i namjena programa:**

Cilj je projekta omogućiti našim učiteljima i učenicima da se upoznaju sa dostignućima svojih kolega sa raznim načinima pedagoškog rada i raznovrsnim glazbenim programima.

**Nositelji** **programa**:

Učitelji Škole

**Vremenik**:

Školska godina 2015./2016.

**Troškovnik:**

25.000,00 kn (cca ovisno o programu)

**Način vrednovanja i korištenja rezultata vrednovanja:**

Praćenje učenika u dolasku na koncerte, motivacija za daljnji rad i stručno usavršavanje.

**Mjesto**:

Koncertna dvorana Škole, Kazališna dvorana Pučkog otvorenog učilišta Poreč

**KONCERTI U DOMU ZA STARIJE I NEMOĆNE OSOBE**

**Opis programa:**

U suradnji s Domom za starije i nemoćne Poreč, Škola tradicionalno organizira niz koncerata u Domu za starije i nemoćne. Koncerti će se održati u prosincu (Božićni koncert), veljači (Koncert pod maskama) i travnju (Uskršnji koncert).

Koncerti u domu bit će prilagođeni trajanjem i odabirom programa.

**Ciljevi i namjena programa:**

Cilj ovih koncerata je omogućiti korisnicima Doma ugodne trenutke uz glazbu naših mladih Porečana, uljepšati im boravak u Domu kvalitetnim koncertima, razvijati međugeneracijsku solidarnost i ljubav.

**Nositelji** **programa**:

Učitelji Škole

**Vremenik**:

Školska godina 2015./ 2016.

**Troškovnik:**

80,00 kn (cca po koncertu)

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto:**

Dom za starije i nemoćne Poreč.

**PREZENTACIJE I KONCERTI PO ŠKOLAMA**

**Opis programa:**

Tijekom školske godine, a posebno pri kraju svake nastavne godine, učitelji i učenici Škole održavaju koncerte učenika i učitelja i plesne programe radi prezentacije rada Škole i animacije za upis djece u glazbenu školu. Na koncertima se instrumenti i rad u glazbenoj školi prezentiraju na zabavan i inventivan način, a glavni su sudionici učenici glazbene škole i njihovi instrumenti.

U planu je prezentacija Škole u sljedećim osnovnim školama i vrtićima: OŠ Poreč, OŠ Tar, PŠ Nova Vas, OŠ Višnjan, PŠ Vižinada, PŠ Kaštelir, OŠ Lovreč, PŠ Veli Maj, PŠ Žbandaj, OŠ „Vladimir Nazor“ Vrsar, TOŠ “Bernardo Parentin“, dječji vrtić „Radost“ i „Crvenkapica“, dječji vrtić Vrsar, dječji vrtić Papperino.

Da bi njegovali i odgajali mladu publiku i potrebu i naviku dolazaka na koncerte, u planu je i niz koncerata (Božićni koncerti, Koncerti pod maskama) u osnovnim školama i vrtićima.

**Ciljevi i namjena programa:**

Na prezentacijama nastojimo učenike osnovnih škola upoznati sa njihovim vršnjacima i prijateljima iz razreda koji polaze glazbenu školu, zaintrigirati ih za sviranje i ples kako bi rasli uz glazbu i ples. Isto tako cilj je kod djece stvoriti naviku i razvijati glazbeni i plesni ukus.

**Nositelji** **programa**:

Učitelji Škole

**Vremenik**:

Školska godina 2015./2016.

**Troškovnik:**

1.000,00 kn

**Način vrednovanja i korištenja rezultata vrednovanja:**

Zajednička analiza nastupa na koncertima, praćenje učenika u spremanju gradiva i dolasku na koncerte, individualna procjena stečenih vještina sviranja pred publikom, procjena naučenog gradiva prema individualnim sposobnostima učenika, praćenje napretka učenika, zajedničko stvaranje smjernica za daljnji rad.

**Mjesto:**

Osnovne škole i vrtići u Poreču i okolici.

Na temelju članka 28. stavak 5. Zakona o odgoju i obrazovanju u osnovnoj i srednjoj školi i članka 43. stavak 1. podstavak 7. Statuta Umjetničke škole Poreč Školski odbor na sjednici održanoj 24. rujna 2015., a na prijedlog ravnateljice i Učiteljskog vijeća, uz prethodno mišljenje Vijeća roditelja, od 23. rujna 2015. godine donosi:

**ŠKOLSKI KURIKULUM**

ZA 2015./2016. ŠKOLSKU GODINU

 Ravnateljica: Predsjednik Školskog odbora

Sanjica Sara Radetić Matija Poropat

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Poreč, 04.09.2015. godine

KLASA:602-02/15-03/01

URBROJ: 2167/01-15-01/01-15-1